Reg Presley

Reginald Maurice Ball (), mest kjend som Reg Presley, var ein engelsk songar og låtskrivar. Han var frontmann i 60-talsbandet The Troggs, som hadde hittar som «Wild Thing» og «With a Girl Like You». Han skreiv songen «Love Is All Around», som vart nytta i filmane Four Weddings and a Funeral og Love Actually.

Karriere
Presley fekk dette scenenamnet i 1965 av New Musical Express-journalisten Keith Altham.BBC obituary Etter skulen var over vart han murar, og hadde dette yrket fram til «Wild Thing» gjekk inn på UK Singles Chart i 1966. Songen nådde andreplassen i Storbritannia og gjekk heilt til topps i USA, og selde fem millionar eksemplar.https://books.google.com/books?id=PgGqNrqfrsoC&pg=PT213&dq=%22troggs%22+%22wild+thing%22+1966&hl=en&sa=X&ved=0CCUQuwUwAWoVChMIkv37t7v0yAIVCTQ-Ch3kZwQG#v=onepage&q=%22troggs%22%20%22wild%20thing%22%201966&f=false

Presley skreiv hittane «With a Girl Like You», «I Can't Control Myself» og «Love Is All Around». Wet Wet Wet sin versjon av denne sistnemnde songen i 1994 låg heile 15 veker på toppen av UK Singles Chart. Presley brukte inntektene han fekk for dette til å finansiere forsking på UFOar, tapte sivilisasjonar, alkymi og kornsirklar og publiserte funna sine i boka Wild Things They Don't Tell Us, publisert i oktober 2002.

Helseproblem og død
I desember 2011 vart Presley lagd inn på sjukehus i Winchester i Hampshire, med mistanke om eit hjerneslag. Han hadde òg lungebetennelse og væske kring hjarta. Presley hadde hatt eit stort slag kring eit år tidlegare. Kona hans skal ha byrja å kjenne seg dårleg då han spelte i Tyskland den 3. desember 2011 og vart gradvis verre. Månaden etter vart det annonsert at Presley hadde lungekreft og derfor valde å trekkje seg frå musikkindustrien. Litt over eit år seinare, den 4. februar 2013, døydde Presley av kreft. Presley vart kremert ved Basingstoke Crematorium i Hampshire.

Ein blå plakett til minne om han vart avdekt i Andover High Street den 31. juli 2016, og markerte staden der The Troggs brukte å øve.

Ettermæle
Musikken til Presley inspirerte Iggy Pop og vart lovprist av Bob Dylan. Kritikaren  Lester Bangs kalla The Troggs «punkens gudfedre» og samanlikna Presley med Marcel Proust. Presley var med som ein rollefigur i Steve Erickson-romanen These Dreams of You (2012).These Dreams of You, Steve Erickson, p. 160

Kjelder

Denne artikkelen bygger på «Reg Presley» frå ,  den 3. april 2018. 

Bakgrunnsstoff
[ Biografi på AllMusic.com]

Kategori:Folk frå Andover
Kategori:Engelske songarar
Kategori:Engelske låtskrivarar
Kategori:The Troggs-medlemmar
Kategori:Døde av lungekreft